Sibelius-Akatemia keräsi tiistaina suuren joukon laulajia Helsingin Senaatintorille kunnioittamaan kansallisävelltäjän juhlavuotta. Jean Sibeliuksen Finlandia-hymni kajahti ilmoille puoliltapäivin yli tuhannen kuorolaisen voimin.

– Portaat olivat täynnä ihmisiä, aurinko paistoi ja tunnelma torilla oli hyvin juhlallisen harras. Koko tilaisuus oli hyvin onnistunut, kommentoi tapahtuman tuottaja Emilia Hänninen yhteislaulun jälkeen.

Finlandia on yksi Sibeliuksen merkkiteoksista ja kansainvälisestikin hyvin tunttettu. Nykymuotoiset sanat Finlandialle kirjoitti runoilija V.A. Koskenniemi talvisodan jälkeen.

Sibeliuksen syntymästä tulee tiistaina kuluneeksi 150 vuotta ja päivää juhlistetaan monin tavoin ympäri Suomea. Sibelius kuoli 91-vuotiaansa vuonna 1957.